Pag-unawa sa Mga Dokumento ng Mortgage

Pagkumpleto sa Mga Dokumento ng Mortgage 

na Kailangan sa Pagbili ng Bahay

Hatid sa inyo ng
Pag-unawa sa Mga Dokumento ng Mortgage

Marami sa mga pamilya ang natatakot sa proseso ng pagbili ng bahay 

dahil sa dami ng dokumentong dapat nilang kumpletuhin. Pero, sa tamang 

impormasyon at suporta ng propesyonal sa pabahay — gaya ng isang 

tagapagpayo sa pabahay, real estate agent, o nagpapautang — mas 

magiging handa kayo sa pag-unawa sa mga dapat ninyong pirmahan.

Mga Dokumento ng Mortgage

Sa pamamagitan ng pag-unawa sa mga layunin at 

silbi ng mga pangunahing dokumento na ginagamit 

sa proseso ng mortgage, makakatulong ito sa inyong 

maging mas kampante mula pag-a-apply hanggang 

pagsasara o closing.

Uniform Residential Loan 

Application

May ilang mahahalagang hakbang sa pagbili ng 

bahay, at isa sa pinakamahalaga ay ang pagkumpleto 

sa inyong aplikasyon para sa pautang na mortgage. 

Kinabibilangan ito ng ilang mahahalagang seksyong 

humihingi ng mga impormasyon tungkol sa inyo, 

inyong mga pinansya, at mga detalye ng potensyal 

ninyong mortgage.

Sa pagbibigay ng impormasyon tungkol sa inyong 

sarili at sinumang kapwa-nangungutang, ihanda ang 

pagbibigay ng inyong Social Security number, petsa 

ng kapanganakan, marital status, at impormasyon sa 

pakikipag-ugnayan. Maging handa sa pagbibigay ng 

dokumentasyon tungkol sa inyong kita, mga gastos, 

mga asset (pag-aari ninyo), at mga pananagutan 

(mga dapat ninyong bayaran). Kung mayroon kayong 

mga nakabinbing legal na problema o mga salik na 

nakakaimpluwensya sa inyong pinansyal na sitwasyon, 

hihilingin sa inyong ibigay ang impormasyong iyon. 

Makakatulong ito at ang inyong credit report na masuri 

ng nagpapautang ang kakayahan ninyong bayaran ang 

inyong mortgage.

Magbibigay rin kayo sa nagpapautang sa inyo ng 

impormasyon tungkol sa bahay na gusto ninyong bilhin 

(hal., address, taon noong itinayo, atbp.). Isasama 

ng nagpapautang ang mga potensyal na detalye ng 

pautang kabilang ang halaga ng pautang, presyo ng 

pagbili sa inyong bahay, at ang kabuuang gastusin sa 

inyong pautang.

Pre-Approval Letter (Sulat sa 

Paunang Pag-apruba)

Kapag nakumpleto at nalagdaan na ninyo at ng (mga) 

kapwa ninyo nangungutang ang aplikasyon, bibigyan 

kayo ng inyong loan officer ng pre-approval letter na 

nagsasaad ng potensyal na halaga ng pautang sa 

inyo. Ang sulat ay ang kondisyonal na pangako ng 

nagpapautang na pautangin kayo ng isang partikular na 

halaga ng pera para bilhin ang inyong bahay. Bagama't 

kapaki-pakinabang ang impormasyong ito, dapat 

ninyong pag-isipan kung magiging kumportable ba 

ang inyong pamumuhay sa kabila ng iminumungkahing 

buwanang bayad sa mortgage.

Good Faith Estimate

Kapag nakumpleto na ninyo ang inyong aplikasyon 

para sa pautang, ibabalangkas sa inyo ng Good Faith 

Estimate ang mga gastusing nauugnay sa pautang sa 

inyo. Halimbawa, kakailanganin ninyong magbayad ng 

bayarin para sa credit report, o ang magagastos para 

makuha ang inyong report. Kakailanganin din ninyong 

magbayad para sa appraisal ng bahay para malaman 

ninyo kung magkano ang magiging halaga ng inyong 

bahay sa panahon ng inyong pagbili. Kailangan din 

ninyong magbayad ng bayarin para sa paghahanap 

ng titulo, para masaliksik ng kumpanya ng titulo ang 

mga dating record ng titulo ng pag-aari para matiyak 

na walang hindi nabayarang prenda o utang na 

nakapangalan sa titulo, at magbayad ng bayarin para 

sa pag-record para maiparehistro ninyo ang pagaari sa ilalim ng inyong pangalan. Bilang panghuli, 

ibabalangkas ng Good Faith Estimate kung magkano 

ang dapat ninyong itabi para sa closing o pagsasara, 

kabilang ang inyong down payment at mga bayarin sa 

closing o pagsasara.
Truth-in-Lending Disclosure 

Statement

Ipapaliwanag ng Truth-in-Lending form ang 

kabuuang gastusin sa inyong mortgage. Ayon sa 

batas, kailangang ibigay ng disclosure na ito ang 

impormasyon tungkol sa halagang pinapautang, singil 

sa pagpapautang, iskedyul ng pagbabayad, at ang 

inyong annual percentage rate (APR). Kasama sa APR 

ang rate ng interes, mga puntos, bayad sa broker, at 

anumang iba pang singil na dapat ninyong bayaran.

HUD-1 Settlement Statement

Bibigyan rin kayo ng nagpapautang sa inyo ng HUD-1 

Settlement Statement. Isasaad nito ang mga bayarin 

at serbisyong nauugnay sa pagsasara sa inyong 

pautang. Kadalasan, ang mga gastusin sa pagsasara o

closing ay mula 3 hanggang 7 porsyento ng halaga ng 

pautang. Humingi ng HUD-1 Settlement Statement sa 

nagpapautang sa inyo kapag nagtakda kayo ng petsa 

ng pagsasara o closing. Isinasaad ng statement ang 

oras at petsa ng pagsasara o closing pati na ang mga 

pinal na gastusin sa transaksyon sa mortgage.

Ang Note

Ang panghuling yugto sa proseso ng pagbili ng 

bahay ay ang closing o pagsasara, na tinatawag ding 

settlement minsan. Isa itong pagkikita kung saan 

ilalagda na ninyo ang inyong pangalan sa dokumentong 

legal na naglilipat ng bahay sa inyo. Hihilingin sa 

inyong lagdaan ang note. Isa itong dokumentong 

nangangakong babayaran ninyo ang pautang 

alinsunod sa mga tuntuning napagkasunduan ninyo. 

Ipinapaliwanag din nito ang mga puwedeng mangyari 

kapag hindi kayo makakabayad sa tamang oras.

Mortgage o Deed of Trust

Ang Mortgage o Deed of Trust ay isang legal na 

dokumento kung saan inililipat ng nangungutang 

ang titulo sa isang third party (trustee) bilang security 

sa nagpapautang. Kapag nabayaran na nang 

buo ang pautang, ibabalik ng trustee ang titulo sa 

nangungutang. Dahil magbibigay sa inyo ng pera 

ang nagpapautang para mabili ang bahay, gagamitin 

nila ang bahay bilang security para matiyak ang 

pagbabayad sa pautang. Sa pamamagitan ng 

paglagda sa dokumentong ito, binibigyan ninyo ng 

karapatan ang nagpapautang na bawiin ang pagaari kapag hindi ninyo nabayaran ang pautang ayon 

sa napagkasunduan. Kung hindi mababayaran ng 

nangungutang ang pautang, puwedeng ibenta ang 

pag-aari para mabayaran ang pautang na mortgage. 

Nakasaad din dito na dapat ninyong panatilihing nasa 

magandang kondisyon ang bahay at may insurance 

dapat ang pag-aari.

Deed

Lalagdaan ng nagbebenta ang deed para ilipat sa inyo 

ang pag-aari, at nakalagay rito ang mga pangalan ng 

lahat ng bumibili. Hahawakan ng third-party trustee ang 

inyong titulo hanggang sa mabayaran ninyo nang buo 

ang bahay. Gayunpaman, makakatanggap kayo ng 

kopya ng deed sa closing o pagsasara.

Mga Affidavit at Deklarasyon

Ito ang mga pahayag na nagsasaad na ang lahat ng 

impormasyong ibinigay ninyo ay totoo, kabilang ang 

deklarasyong gagawin ninyong pangunahing tirahan 

ang pag-aari at isinagawa ang lahat ng kinakailangang 

pagkumpuni bago ang pagsasara o closing.

Humingi ng Tulong Bago 

Lumagda

Sa sandaling magdesisyon na kayong magkaroon ng 

sariling bahay hanggang sa araw na matanggap ninyo 

ang susi ng bago ninyong bahay, makikibahagi kayo sa 

serye ng mga pulong at hihilingin sa inyong pumirma 

ng maraming dokumento. Puwedeng nakakatakot ito, 

pero tandaang makipagtulungan sa isang propesyonal 

sa pabahay para matiyak na nauunawaan ninyo ang 

mga dokumento bago kayo pumirma.
Para sa Higit Pang Impormasyon

 Makipag-ugnayan sa isang mapagkakatiwalaang 

 

propesyonal sa pabahay para tulungan kang matuto 

pa tungkol sa proseso ng pagbili ng bahay.

 Ang Freddie Mac CreditSmart® curriculum ay isang 

gabay sa consumer para sa pagkakaroon ng mas 

magandang credit o pautang, pamamahala sa pera, 

at responsableng homeownership. Bisitahin ang 

FreddieMac.com/creditsmart para mag-download 

ng mga resource para sa consumer, na available sa 

limang wika.

 Ang “Tungkol sa Pagkakaroon ng Sariling Bahay 

(About Homeownership)” ay ang online na gabay 

ng Freddie Mac sa proseso ng pagbili ng bahay at 

matagumpay na pagkakaroon ng sariling bahay. 

Bisitahin ang FreddieMac.com/homeownership.

 Iwasan ang mga manloloko! Matuto tungkol 

sa mga panlolokong karaniwan sa inyong 

lugar, at makakuha ng mga payo sa susunod 

ninyong kasunduan sa pautang. Magbasa 

pa tungkol sa mga madalas na pandaraya sa 

FreddieMac.com/ avoidfraud.

 Para humanap ng ahensyang tagapayo sa pabahay 

na aprubado ng HUD na malapit sa inyo, bisitahin 

ang www.hud.gov o tumawag sa 800-569-4287.

 Makipag-usap sa inyong loan officer para sa higit 

pang detalye tungkol sa bawat dokumento ng 

pautang at mga nakabalangkas na tuntunin.

Pinagkukunan

Ang content ay hango sa Ang Inyong Hakbang-Hakbang na Gabay sa Mortgage ng Freddie Mac, isang bilingual na gabay na 

tumutulong sa mga nangungutang sa proseso ng mortgage mula sa pag-a-apply hanggang sa pagsasara o closing.
Hatid sa inyo ng 

Publication Number 825  © Freddie Mac, Disyembre 2011